OpenLLM-France/wikimedia huggingface dataset:
# Stacy Valentine

Stacy Valentine (Tulsa, 9 d'agost de 1970) és una actriu pornogràfica nord-americana. La seva carrera es va desenvolupar principalment entre 1996 i l'any 2000. És l'actual directora de càsting de la revista Penthouse.

## Biografia

Àdhuc en el seu Oklahoma natal, Stacy decideix enviar unes fotos nua a la revista Girl Next Door. Les mateixes, en la qual ja surt lluint el seu primer augment de pit (1994), li permeten guanyar un concurs de fotos amateur. Les fotos són també publicades en la revista Hustler. Llançada la seva carrera com a model de nus decideix donar el salt a les pel·lícules X mudant-se a Los Angeles. Això suposa també la ruptura amb el seu marit.
El 1996 es produeix el seu debut en la pel·lícula Bikini Beach 4. Aquest mateix any es realitza una nova operació d'augment de pit. A poc a poc la seva notorietat dins de la indústria del cinema X va creixent. El 1997 roda Satyr al costat de Jenna Jameson. El 1998 protagonitza en Forever Night, una pel·lícula porno amb ambient de pel·lícula de terror que roda el prestigiós Michael Ninn .
El 1999 roda The Girl Next Door, un emotiu documental dirigit per Christine Fugate on explica molts detalls tant de la seva vida privada com de la seva carrera com a actriu.
En el 2000 anuncia la seva retirada i es muda a Sant Diego on es dedica a la moda, creant la seva pròpia línia de roba. Posteriorment es trasllada a Florida on és nomenada directora de càsting de Penthouse.

## Curiositats

Eligio el seu pseudònim en coincidir la seva primer pel·lícula amb el Dia de Sant Valentí. De fet, també va anunciar la seva retirada el dia 14 de febrer.

## Filmografia selectiva

* Crack Attack (2001)
* My Plaything – Stacy Valentine (2000)
* The Devil in Miss Jones 6 (1999)
* New Wave Hookers 5 (1998)
* White Angel (1998)
* Forever Night (1998)
* Satyr (1997)
* My Horny Valentine (1997)
* Up and Cummers 31 (1996)

## Premis

* 1997 XRCO Starlet de l'any
* 1997 Editor's Choice – Millor promesa de l'any
* 1998 FOXE Favorita del públic
* 1998 Hot D'Or Millor actriu nord-americana
* 1999 XRCO Actriu de l'anys
* 1999 FOXE Favorita del públic
* 1999 Barcelona International – Millor actriu

## Referències

* ↑ «Directora de casting para Penthouse». Arxivat de l'original el 2008-10-23. [Consulta: 29 abril 2016].
* 1 2 Primeras fotos desnuda
* ↑ «Review». Arxivat de l'original el 2008-10-23. [Consulta: 29 abril 2016].
* ↑ Retirada y creación de su linea de ropa
# Stactolaema

Stactolaema és un gènere d'ocells de la família dels líbids (Lybiidae ).

## Llista d'espècies

Aquest gènere està format per 4 espècies:
* barbut cellablanc (Stactolaema leucogrammica).
* barbut d'Anchieta (Stactolaema anchietae).
* barbut d'orelles blanques (Stactolaema leucotis).
* barbut de Whyte (Stactolaema whytii).

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Stactolaema whytii

Stactolaema whytii és una espècie d'ocell de la família dels líbids (Lybiidae) que rep en diverses llengües el nom de "barbut de Whyte" (Anglès: Whyte's Barbet. Francès: Barbican de Whyte).
Habita sabana i bosc miombo al sud i sud-oest de Tanzània, est i oest de Malawi, extrem sud-est de la República Democràtica del Congo, nord i est de Zàmbia, est de Zimbàbue i extrem oest de Moçambic.
# Magatzem al carrer de Casals, 9 (Reus)

El Magatzem al carrer de Casals, 9 és un edifici del municipi de Reus (Baix Camp) inclòs en l'Inventari del Patrimoni Arquitectònic de Catalunya

## Descripció

És un magatzem que conforma un edifici entre mitgeres, d'una sola planta i tres obertures (les dels dos extrems són obertures cegues), totes amb arc de mig punt, fetes d'obra vista igual que els muntants i amb tres botons que ornen l'obertura central. Les obertures tenen una tarja de ventall, imposta i clau. Hi ha un fris corregut a tota la façana amb dentellons, una petita cornisa i balustrada massissa correguda. L'edifici és de maçoneria, obra vista i pedra artificial, amb mamposteria de fusta.

## Referències

* ↑ «Magatzem al carrer Casals, 9». Pat.mapa. Generalitat de Catalunya. [Consulta: 31-I-2015].

## Vegeu també

* Llista de monuments de Reus
# Magatzem al carrer de Galió, 11-13

El Magatzem al carrer de Galió, 11-13 és un edifici modernista de la ciutat de Reus (Baix Camp), inclòs en l'Inventari del Patrimoni Arquitectònic de Catalunya. Es coneix també com Cal Casagualda.

## Descripció

És un magatzem que consta de planta baixa i terrassa d'estil modernista però força senzill. Destaca el gran nombre d'obertures dels murs; a la planta baixa hi ha arcs escarsers, algun d'ells tapiat. Al pis superior, la terrassa, en canvi, la trobem tancada amb arcs conopials i unes persianes de fusta, amb una barana de pedra força treballada. Tota la façana es troba arrebossada.

## Història

EL projecte està signat per Pau Monguió, amb el vistiplau de Pere Caselles, encara que sembla que l'obra és de Pere Caselles, que com a arquitecte municipal no podia signar projectes privats. L'obra la promogué M. Casagualda, el tretze de novembre de 1903.

## Referències

* ↑ «Magatzem carrer Galió». Pat.mapa. Generalitat de Catalunya. [Consulta: 18-VIII-2015].
# Stockton (Illinois)

Stockton és una població dels Estats Units a l'estat d'Illinois. Segons el cens del 2000 tenia 1.926 habitants.

## Demografia

Segons el cens del 2000, Stockton tenia 1.926 habitants, 831 habitatges, i 521 famílies. La densitat de població era de 874,9 habitants/km².
Dels 831 habitatges en un 28,3% hi vivien nens de menys de 18 anys, en un 51,5% hi vivien parelles casades, en un 7,8% dones solteres, i en un 37,2% no eren unitats familiars. En el 33% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,1% tenia menys de 18 anys, un 6,5% entre 18 i 24, un 26,9% entre 25 i 44, un 21% de 45 a 60 i un 22,5% 65 anys o més.
L'edat mediana era de 41 anys. Per cada 100 dones de 18 o més anys hi havia 84 homes.
La renda mediana per habitatge era de 35.921 $ i la renda mediana per família de 43.173 $. Els homes tenien una renda mediana de 28.594 $ mentre que les dones 23.026 $. La renda per capita de la població era de 17.728 $. Aproximadament el 4,5% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stockton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Stockton». American Fact Finder. Oficina del Cens dels Estats Units, 12-01-2010.
# Soyo (Gastronomia)

El soyo és un brou o sopa espessa de carn triturada a morter condimentada amb diverses espècies i hortalisses. És un dels plats més tradicionals de la cuina paraguaiana i té un valor calòric molt important. Tot i que abans era considerat com a «aliment de pobres», el seu consum s'ha popularitzat extraordinàriament en tots els estrats socials del Paraguai.

## Origen del nom

La paraula «soyo» és un apòcope de sota’o josopy, denominació guaraní composta dels vocables sota’o («carn»), i josopy, un derivat de josopyré que significa «que serà triturada». Així, segons la seva traducció literal, significa, «carn que va serà triturada».
Quan la carn no és triturada sinó que es fa bullir en petits trossets, s'anomena sota’o josopy ita’i, que no és una altra cosa que un brou quallat. En aquest cas, òbviament, el plat és significativament menys saborós.

## Ingredients

La forma tradicional de preparació del soyo utilitza carn picada (preferiblement de rabadilla o carnaça negra), aigua freda, arròs, oli o greix, ceba, locote, tomàquet, cebetes de fulla, farina (en molt escassa i mesurada quantitat), sal a gust i orenga i julivert.

## Preparació

El sota’o josopy es prepara de la següent manera: es trepitgen en el morter o es passa diverses vegades per la màquina de molinar la carn i l'arròs, fins a formar una pasta. Es col·loca en un recipient amb l'aigua freda i es regira fins a barrejar completa i perfectament. S'escalfa l'oli o el greix i es daura en ell la ceba, agregant després tomàquet, locote i cebeta, tallats fins.
Després s'afegeix la farina, es regira i quan es forma una salsa, s'afegeix la barreja de carn, arròs i aigua. Es regira contínuament fins comenci a bullir. Per finalitzar se li agreguen sal, orenga i julivert picats fins.
Conforme al gust dels comensals, una vegada conclosa la cocció de la sopa, es pot tornar a passar per la liquadora per fer-la mes espessa.
En la preparació s'utilitza com a element per regirar el brou, una «pátula» de fusta (guaranització degenerativa de la paraula espanyola «espàtula», definida en el Diccionari de la Reial Acadèmia Espanyola com a «Taujana, generalment petita, amb vores afilades i mànec llarg»).

## Referències

* Tembi’o Paraguai de Josefina Velilla d'Aquino portalguarani.com
* Miró Ibars, Margarita, 2004, Karú rekó – Antropologia culinària paraguaiana.portalguaraní.com
* Fent soyo a masterchef Paraguay
# Malaltia d'Eales

La malaltia d'Eales, també anomenada angiopatia retinal juvenil és una vasculitis retinal que produeix hemorràgies vitries i retinals recidivants. Aquestes tenen com a conseqüència una pèrdua de visió.

## Referències

* ↑ Biswas, Jyotirmay; Ravi, Reesha Karingattil; Naryanasamy, Angayarkanni; Kulandai, Lily Therese; Madhavan, Hajib Naraharirao «Eales' disease - current concepts in diagnosis and management». Journal of Ophthalmic Inflammation and Infection, vol. 3, 1, 14-01-2013, pàg. 11. DOI: 10.1186/1869-5760-3-11. ISSN: 1869-5760. PMC: 3605068. PMID: 23514227.
* ↑ Deobhakta, Avnish; Chang, Louis K. «Inflammation in Retinal Vein Occlusion». International Journal of Inflammation, vol. 2013, 2013, pàg. 438412. DOI: 10.1155/2013/438412. ISSN: 2090-8040. PMC: 3638676. PMID: 23653882.
* ↑ Biswas, Jyotirmay; Ravi, Reesha Karingattil; Naryanasamy, Angayarkanni; Kulandai, Lily Therese; Madhavan, Hajib Naraharirao «Eales' disease - current concepts in diagnosis and management». Journal of Ophthalmic Inflammation and Infection, vol. 3, 1, 14-01-2013, pàg. 11. DOI: 10.1186/1869-5760-3-11. ISSN: 1869-5760. PMC: 3605068. PMID: 23514227.
* ↑ «Orphanet: Eales disease». [Consulta: 3 març 2024].
# Mamen Mendizábal

María del Carmen Mendizábal, més coneguda com a Mamen Mendizábal (Madrid, 15 de gener de 1976), és una periodista i presentadora espanyola de televisió, a més d'haver estat vicepresidenta de la Federació d'Associacions de Periodistes d'Espanya (FAPE).

## Biografia

Llicenciada en periodisme per la Universitat Complutense de Madrid, els seus inicis professionals van ser a la Cadena SER com a periodista d'Hoy por hoy amb Iñaki Gabilondo. També presentava el programa Punto de fuga els caps de setmana. En aquesta emissora va arribar a posar-se al capdavant una temporada del programa vespertí La ventana substituint Gemma Nierga fins al gener de 2006, durant la seva baixa maternal.
L'octubre de 2004 va ser contractada per Televisió Espanyola per presentar l'espai de debat 59 segundos, al capdavant del qual es mantindria fins a principis de 2006, quan va ser fitxada per la nova cadena de televisió La Sexta. En aquest canal se li va encarregar la presentació de La Sexta Noticias en la seva segona edició, així com el programa Sexto Sentido (2006). També en aquesta cadena ha presentat diversos programes informatius i ha estat presentadora del documental Viva la República. A La Sexta ha estat enviada especial en les eleccions presidencials dels Estats Units, des de la victòria de Barack Obama en la convenció demòcrata de Denver fins a la seva victòria com a president a Chicago. Des del 29 d'octubre de 2012 dirigeix i presenta el programa d'actualitat i anàlisi Más vale tarde.
Ha rebut l'Antena de Oro de 2013 per Más vale tarde. Va ser nominada als premis ATV de 2005, com a millor comunicadora de programes informatius, pel programa 59 segundos i al TP d'Or de 2006 i 2008, com a millor presentadora d'informatius per La Sexta Noticias. El 2014 se li va atorgar el Premi Ondas a la millor presentadora de televisió, guardó que anualment atorga Ràdio Barcelona.

## Referències

* ↑ Villacastín, Rosa. «Mamen Mendizábal concede su entrevista más personal a su amiga Rosa Villacastín» (en castellà). Diez minutos, 27-10-2018. [Consulta: 3 desembre 2020].
* ↑ «Mamen Mendizábal dirige desde el lunes 'Más vale tarde'». Deia, 25-10-2012.
# Staškov

Staškov és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Čadca (District, Žilinský kraj, Slovakia) - Population Statistics, Charts, Map and Location» (en anglès). [Consulta: 9 novembre 2018].
# Enypnias aceras

Enypnias aceras és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba al Pacífic oriental central.

## Observacions

És inofensiu per als humans.

## Referències

* ↑ Jordan D. S. & Evermann B. W., 1898. The fishes of North and Middle America: a descriptive catalogue of the species of fish-like vertebrates found in the waters of North America north of the Isthmus of Panama. Part III. Bull. U. S. Natl. Mus. Núm. 47. i-xxiv + 2183a-3136.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
* ↑ Hoese, D.F., 1995. Gobiidae. Gobios, chanquetes y guasetas. p. 1129-1135. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Luis de Madrazo y Kuntz

Luis de Madrazo y Kuntz (27 febrer 1825 – 9 febrer 1897) fou un pintor espanyol especialitzat en retrats i escenes religioses, membre d'una coneguda família d'artistes que incloïa el seu pare José (pintor), i els seus germans Federico (també pintor), Pedro (crític d'art) i Juan (arquitecte).

## Biografia

Va néixer a Madrid, en el si d'una reputada família d'artistes. El seu pare era José de Madrazo y Agudo (1781-1859), i els seus germans eren Federico de Madrazo y Kuntz (1815-1894) i Pedro de Madrazo y Kuntz (1816-1898). Els seus nebots Raimundo de Madrazo y Garreta (1841-1920) i Ricardo de Madrazo y Garreta (1852-1917) esdevingueren, ambdós, pintors notables. La família Madrazo ha estat descrita com una de les més importants dinasties de la pintura, que literalment va dominar la pintura del segle xix a Espanya. El seu avi polonès Tadeusz Kuntz era també pintor.
Ell i els seus germans van rebre les seves primeres lliçons d'art a l'estudi del seu pare. Més tard, va entrar al Reial Acadèmia de Belles Arts de Sant Ferran. El 1845 trobà ocupació com a il·lustrador per la revista Seminario Pintoresco Español. Diversos anys més tard, va ser pensionat per completar els estudis a Roma i millorar el seu estil. Inicialment va assistir a l'Acadèmia de Sant Lluc, posteriorment es matriculà a l'Acadèmia francesa de Roma a la Vil·la Mèdici. Mentre era allà va conèixer Friedrich Overbeck i va venir quedar influenciat pel moviment natzarenista.
Després dels seus estudis a Roma va fer una gira per Europa, vivint breument a París, Múnic, Venècia i Berlín. A principis de la dècada de 1890 va instal·lar-se durant un temps a Pompeia amb dos pintors espanyols amics seus. Va retornar a Madrid quan la influència del seu pare i els germans més grans li havien facilitat l'entrada als cercles artístics d'aquella ciutat, generant la creença que el seu èxit era degut enterament a la reputació de la seva família.
Durant aquest període final de la seva vida es va dedicar principalment a l'ensenyament i a pintar retrats de la noblesa. Va rebre ser distingit amb una comanadoria de l'Orde d'Isabel la Catòlica i finalment esdevingué director de l'Escola Superior de Pintura, Escultura i Gravat de Madrid, essent substituït a la seva mort per Dióscoro Puebla.

## Referències

* 1 2 Caso, E.D., Les Orientalistes de l'école Espagnole, edició d'ACR, 1997, p. 158
* ↑ Los Madrazo, una familia de artistas: [Exposició], Museo Municipal, 1985 [catálogo de la exposición, tapa del libro]
* 1 2 MCN de biografia @ breu Biografías.
* 1 2 3 Biografia breu @ el Museo del Prado pàgina web.
# Stúpniki

Stúpniki - Ступники (rus) - és un poble de l'óblast de Smolensk, a Rússia, que el 2007 tenia 186 habitants.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Street Racer (videojoc de 1977)

Street Racer és un videojoc de curses desenvolupat per l'Atari Video Computer System, més tard conegut com l'Atari 2600. Va ser programat per Larry Kaplan i alliberat per Atari, Inc. el setembre de 1977, com un dels nou títols de llançament d'Atari VCS. El joc també va ser publicat per Sears pel seu Tele-Games com a Speedway II.

## Referències

* ↑ «The Giant List of Classic Game Programmers».
* ↑ Yarusso, Albert. «Atari 2600 - Atari - Text # Label Variation». AtariAge. Arxivat de l'original el 28 d’octubre 2010. [Consulta: 5 desembre 2010].
* ↑ Bogost, Ian; Montfort, Nick. Racing the Beam: The Atari Video Computer System. MIT Press, 2009, p. 123, 163. ISBN 0-262-01257-X.
* ↑ Yarusso, Albert. «Atari 2600 - Street Racer (Atari)». AtariAge. Arxivat de l'original el 28 de juliol 2011. [Consulta: 5 desembre 2010].
# Street Dance Kids

Street Dance Kids (títol original, All Stars) és una pel·lícula de dansa britànica del 2013 dirigida per Ben Gregor. La pel·lícula es va estrenar al Regne Unit el 3 de maig de 2013 i és protagonitzada per Theo Stevenson com un dels dos nens que intenten salvar el seu centre juvenil. S'ha doblat al valencià per a À Punt.

## Repartiment

* Theo Stevenson com Ethan
* Akai com a Jaden
* Ashley Jensen com a Gina
* Fleur Houdijk com a Amy
* Dominic Herman-Day com a Tim
* Amelia Clarkson com a Rebecca
* Gamal Toseafa com a Brian
* Summer Davies com a Sadie

## Referències

* 1 2 «Programació». À Punt. [Consulta: 9 agost 2023].
* ↑ Preece, Caroline. «All Stars (review)». Den of Geek, 02-05-2013. [Consulta: 17 agost 2014].
* ↑ «All Stars - Rotten Tomatoes» (en anglès), 10-06-2014. [Consulta: 9 agost 2023].
* ↑ «One month on: director Ben Gregor on All Stars' release». Den of Geek. [Consulta: 17 agost 2014].
* ↑ «All Stars Interview with Theo Stevenson!». Toxic. Arxivat de l'original el 9 de gener 2015. [Consulta: 17 agost 2014].
# Spencer

«Spencer» té aquests significats:
* Toponímia:
** Spencer (Carolina del Nord)
** Spencer (Dakota del Sud)
** Spencer (Idaho)
** Spencer (Indiana)
** Spencer (Iowa)
** Spencer (Massachusetts)
** Spencer (Nova York)
** Spencer (Ohio)
** Spencer (Oklahoma)
** Spencer (Nebraska)
** Spencer (Tennessee)
** Spencer (Virgínia de l'Oest)
** Spencer (Wisconsin)
** East Spencer, població dels Estats Units a l'estat de Carolina del Nord
** Spencer Mountain, població dels Estats Units a l'estat de Carolina del Nord
* Biografies:
** Enrique Gómez Muñoz Spencer (1898-1926), futbolista andalús
** Arnold Spencer-Smith, tripulant de l'expedició Endurance (1914-1917)
** Baldwin Spencer (1948, Antigua), primer ministre d'Antigua i Barbuda
** Bud Spencer (Nàpols, 1929), actor de cinema
** Carlos Spencer (Levin, 1975), jugador de rugbi de Nova Zelanda
** Diana Spencer (Sandringham, Norfolk, 1961 - París, 1997), princesa de Gal·les
** Donald C. Spencer (1912-2001), matemàtic estatunidenc
** Fred Spencer (Plainfield, 1903 - 1992), ciclista estatunidenc
** Freddie Spencer (Shreveport, 1961), pilot de motociclisme estatunidenc
** Herbert Spencer (Derby, 1820 - Brighton, 1903), filòsof, psicòleg i sociòleg britànic
** Jesse Spencer (Melbourne, 1979), actor australià
** Mark Spencer (1977), enginyer estatunidenc
* Miscel·lània:
** Spencer's Mountain, pel·lícula estatunidenca dirigida per Delmer Daves i estrenada el 1963
** Kevin Spencer, sèrie de dibuixos animats per adults creada per Greg Lawrence
** Spencer (cervesa), cervesa trapista fabricada als EUA
** Spencer, pel·lícula de 2021 dirigida per Pablo Larraín
# Mandés

Els pobles mandés (singular: mandé) o manden són un gran grup ètnic de l'Àfrica occidental que parlen alguna de les llengües mandé que engloba diversos grups humans. Hi ha mandés a Benin, Burkina Faso, Costa d'Ivori, el Txad, Gàmbia, Ghana, Guinea, Guinea Bissau, Libèria, Mali, Mauritània, Níger, Nigèria, Senegal i Sierra Leone. Els pobles mandés i els akans estan emparentats. Subgrups mandés són els malinkes o mandings, els soninkes o sarakoles, els bambares i els diules. Grups menors i poc coneguts són els ligbis, vais i bisses, entre d'altres. La immensa majoria són musulmans, religió que van adoptar al segle xiii.
El seu origen seria a les regions de Tichitt-Walata i Tagant, al sud de Mauritània, on apareixen restes de la seva existència entre el 2000 i el 700 aC. El grup dels soninkes va formar al primer mil·lenni el Regne de Ghana (a vegades, Imperi de Ghana); al segle xiii va emergir un nou estat, l'Imperi de Mali, fundat pels malinkes, que va eliminar el de Ghana; però, al seu torn, fou eliminat per l'Imperi Songhai.

## Referències

* John Gillow, (2003), African Textiles.
* Metropolitan Museum of Art's collection of Arts of Africa, Oceania, and the Americas.
* UNESCO General History of Africa, Volume IV, pp. 197–200.
* R. Mauny, (1971), “The Western Sudan”, 66-87.
* Charles Monteil, (1953), “La Légende du Ouagadou et l'Origine des Soninke” a Mélanges Ethnologiques (Dakar: Bulletin del'Institut Francais del'Afrique Noir).
* John Fage, (2001), History of Africa. Routledge; 4a edició.
* Sylvia Ardyn Boone (1986), Radiance from the Waters.
* Dani Kouyaté, Dani (Director), (1995). Keïta: Heritage of a Griot. Burkina Faso.
# Mandélia

Mandélia és la sotsprefectura i capital del departament de Chari, que forma part de la regió de Chari Baguirmi, a Txad.

## Referències

* ↑ «TABLEAU DES CODES DES CIRCONSCRITIONS» (pdf) (en francès). Ministère de l'Intérieur – INSEED, 01-04-2008. Arxivat de l'original el 2011-03-04. [Consulta: 22 juliol 2020].
# Erve Asito

Erve Asito, abans Polman Stadion, és un estadi polivalent a Almelo, Països Baixos. Actualment s'utilitza principalment per a partits de futbol. L'estadi té una capacitat de 12.080 espectadors i va ser construït l'any 1999. És l'estadi oficial de l'Heracles Almelo de l'Eredivisie. El seu terreny està fet de gespa artificial.
L'estadi va ser inaugurat el 10 de setembre de 1999 seguit del partit inaugural contra el FC Zwolle. El jugador de l'Heracles Job ten Thije va marcar el primer gol al Polman Stadium. L'any 2005 la capacitat de l'estadi es va ampliar de 6.900 a 8.500 seients dels quals 400 estan disponibles per als seguidors de l'equip visitant. El 2015 es va ampliar la capacitat fins a 12.080 seients.
L'1 de juliol de 2019, el nom de l'estadi es va canviar a Erve Asito com a part d'un acord de patrocini de 10 anys.

## Referències

* 1 2 Polman Stadion, stadiumguide.com, retrieved 2013-06-07
* ↑ «Erve Asito nieuwe naam stadion Heracles Almelo». Asito.nl. Asito, 01-07-2019. [Consulta: 17 març 2020].
# Swansea (desambiguació)

«Swansea» té aquests significats:
* Swansea, ciutat a la província de West Glamorgan (País de Gal·les, Regne Unit)
* Swansea (Carolina del Sud)
* Swansea (Illinois)
* Swansea (Massachusetts), població dels Estats Units a l'estat de Massachusetts
* Swansea City Association Football Club, club de futbol gal·lès de la ciutat de Swansea